Diari Oficial de la Generalitat Valenciana


Sumari del DOGV 7112, del 17-09-2013 (2013/8918)

RESOLUCIÓ de 30 d'agost de 2013, del conseller de Presidència i Agricultura, Pesca, Alimentació i Aigua, per la qual es publica la declaració de crèdit disponible i distribució definitiva de crèdit a la convocatòria d'ajudes en el sector de la pesca i l'aqüicultura gestionades per la Direcció General d'Empreses Agroalimentàries i Pesca.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7112

Data del DOGV
:   17-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8918


Data del document
:   30-08-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 30 d'agost de 2013, del conseller de Presidència i Agricultura, Pesca, Alimentació i Aigua, per la qual es publica la declaració de crèdit disponible i distribució definitiva de crèdit a la convocatòria d'ajudes en el sector de la pesca i l'aqüicultura gestionades per la Direcció General d'Empreses Agroalimentàries i Pesca. [2013/8918]  
Mitjançant Resolució d'1 de juliol de 2013, del conseller de Presidència i Agricultura, Pesca, Alimentació i Aigua, es publicaven les línies pressupostàries i els imports globals màxims que financen, per a 2013, ajudes en el sector de la pesca i l'aqüicultura gestionades per la Direcció General d'Empreses Agroalimentàries i Pesca.  
  
En esta convocatòria es fixava una quantia addicional, no disponible en el moment de la seua publicació, pendent de l'aprovació d'una generació de crèdit de la línia pressupostària T1607, destinada a l'aprofitament racional de recursos pesquers: parades biològiques  
D'acord amb el que establix l'article 58.5 del Reial Decret 887/2006, de 21 de juliol, pel qual s'aprova el Reglament General de Subvencions, una vegada aprovat per la Conselleria d'Hisenda i Administracions Públiques l'expedient de generació de crèdit, resolc:  
  
Publicar la declaració de crèdit disponible i la distribució definitiva següent:  
Aplicació pressupostària: 63.46.54.1869.64038.4  
Resolució d'1 de juliol de 2013, del conseller de Presidència i Agricultura, Pesca, Alimentació i Aigua, per la qual es publiquen les línies pressupostàries i els imports globals màxims que financen, per a 2013, ajudes en el sector de la pesca i l'aqüicultura gestionades per la Direcció General d'Empreses Agroalimentàries i Pesca (DOCV 7080, 01.08.2013),  
  
Línia T1607  
Denominació línia: «Aprofitament racional de recursos pesquers: parades biològiques»  
Esta línia finançarà les primes destinades tant als propietaris o armadors dels barcos que realitzen la parada biològica com als tripulants de les dites embarcacions, d'acord amb els requisits establits en l'Orde de 26 de novembre de 2007, de la Conselleria d'Agricultura, Pesca i Alimentació, per la qual s'establixen normes d'ordenació i d'ajudes en el sector de la pesca i l'aqüicultura (DOCV 5679, 14.01.2008), modificada per l'Orde de 2 de febrer de 2009, de la Conselleria d'Agricultura, Pesca i Alimentació. (DOCV 5955, 16.02.2009) i per l'Orde 5/2012, de 21 de març, de la Conselleria d'Agricultura, Pesca, Alimentació i Aigua (DOCV 6755, 17.04.2012), i se li assigna un import global màxim de 2.730.609,14 € per a l'any 2013, la qual cosa suposa un increment de 508.609,96 €.  
El present acte posa fi a la via administrativa i contra este pot interposar-se potestativament recurs de reposició davant del conseller de Presidència i Agricultura, Pesca, Alimentació i Aigua, en el termini d'un mes comptat des de l'endemà de la notificació, o impugnar-se directament davant de l'orde jurisdiccional, per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 30 d'agost de 2013.- El conseller de Presidència i Agricultura, Pesca, Alimentació i Aigua: José Císcar Bolufer.